# Linz

| Linz
 |
| --- |
|  Pogled na grad |
|  |
|  Grb
 |
| Osnovni podaci
 |
| Država
 |  Austrija
 |
| Pokrajina
 | Gornja Austrija
 |
| Stanovništvo
 |
| Stanovništvo
 | 191 767 (2012.)
 |
| Gustina stanovništva
 | 1 967 st./km²
 |
| Geografija
 |
| Koordinate
 | ﻿ / ﻿ |
| Vremenska zona
 | UTC+1, leti UTC+2
 |
| Nadmorska visina
 | 574 m
 |
| Površina
 | 96.048 km²
 |
| LinzLinz (Austrije)
 |
| Ostali podaci
 |
| Web-stranica
 | www.linz.at |

**Linz** je grad na sjeveru Austrije od 191 767 stanovnika , treći po veličini austrijski grad i glavni grad savezne države Gornje Austrije.

## Geografija

*Linz* leži na sjeveru središnje Austrije, udaljen svega 30 km od granice sa Češkom, 160 km zapadno od Beča, duž obje obale Dunava. Rasprostranjen po dolini Linzer Becken okruženoj gorama, tako da se danas spojio sa
okolnim gradovima (Amstetten, Wels i Steyr) i formirao malu metropolu.

## Historija

Linz se razvio iz rimske vojničke utvrde - Lentia, koja je u srednjem vijeku postala važno trgovačko središte. Pod imenom Linz se prvi put spominje 799. godine kad se Bavarska proširila na jug i zauzela taj prostor. Do 13. vijeka Linz je poprimio sve vanjske karakteristike grada, ali još nije imao status grada. Taj status dobio je tek u 15. vijeku kad je u njemu stolovao car Svetog Rimskog Carstva - Fridrik III., tad je postao poznat po svojim sajmovima.

Nova katedrala sv. Marije
Početkom 17. vijeka u Linzu je jedno vrijeme predavao matematiku poznati astronom Johannes Kepler, po njemu se danas zove lokalni Univerzitet Johanna Keplera osnovan 1966.
U isto to vrijeme proširio se protestantizam po gradu i okolici, zbog tog su došli isusovci da provedu protureformaciju. U sklopu nje su u 17. vijeku izgrađene brojne barokne građevine.
Od 1785. Linz je postao sjedište rimokatoličke biskupije. Za vrijeme Rata za austrijsko nasljeđe grad su 1741. okupirale bavarske i francuske trupe, 1800. je grad poharao požar. Pored Linza zbila se 1809. Bitka kod Ebelsberga između austrijskih i napoleonskih snaga u Ratu Pete koalicije.

Prva evropska željeznička pruga (izvan Engleske) koju su još vukli konji, izgrađena je između Linza i Budweisa - 1832. U tom razdoblju procvjetala je plovidba Dunavom, tako da je Linz postao velika luka za brojnu industrijsku robu iz Češke koja se željeznicom dovozila do Linza, a dalje prevozila brodovima po Dunavu širom monarhije. Veliki skok u razvoju grada bila je izgradnja pruga 1861. do Beča i Salzburga. Linz od 1880. ima tramvaj koji vuku konji, koji se 1897. elektrificira. Od sredine 19. vijeka počinje razvoj industrije i to metaloprerađivačke i tekstilne.

Panorama grada
Adolf Hitler proveo je dio djetinjstva i mladost u Linzu, tu je pohađao gimnaziju zajedno sa Ludwigom Wittgensteinom - ljubomora na njegov lagodni život, navodno je presudno uticala na njegove kasnije stavove o židovima. U Linzu su još 1934. su u hotelu Schiff nacisti pokušali pobunu protiv austrijske vlasti. Nakon Anschlussa Austrije u Treći Reich u Linzu je 1938. počela izgradnja čeličane i drugih pogona teške industrije kao filijala paradržavnog dioničkog društva "Hermann Göring" iz Berlina taj veliki kompleks otpočeo je sa proizvodnjom ratnog materijala 1941. i stalno se dograđivao uz hiljade stranih radnika, od kojih su neki sami dobrovoljno došli, ali i uz veliki broj prisilno regrutiranih radnika i zatvorenika koncentracijskih logora su korišteni za izgradnju postrojenja za proizvodnju i naoružanje. Pred kraj Drugog svjetskog rata upravo su ti pogoni bili meta teških savezničkih bombardiranja, - tako da su ti pogoni nakon rata dugo obnavljani.

## Klima

*Linz* ima tipičnu Kontinentalnu klimu po Köppenovoj klasifikaciji klime, sa toplim ljetima, oštrim hladnim zimama i kišnim proljećima i jeseni.

| skupi**Klimatološki medijani za Linz** |
| --- |
| Mjesec
 | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina
 |
| Srednji maksimum (°C)
 | 1
 | 3
 | 9
 | 13
 | 19
 | 21
 | 23
 | 23
 | 19
 | 13
 | 6
 | 2
 | **12,8** |
| Srednji minimum (°C)
 | −4
 | −3
 | 1
 | 4
 | 8
 | 12
 | 13
 | 13
 | 10
 | 5
 | 1
 | −2
 | **4,7** |
| Precipitacija (mm)
 | 50
 | 50
 | 50
 | 70
 | 90
 | 110
 | 120
 | 100
 | 70
 | 50
 | 60
 | 60
 | **870** |
| *Izvor:*  |

## Znamenitosti i kultura

Historijsko središte grada prepuno je vrijednih građevina, od kojih valja istaknuti Stari dvorac, crkvu sv. Martina (koja datira iz 799.), ranobaroknu gradsku vijećnicu, glavni trg koji je počeo nicati u 13. vijeku sa spomenikom Presvetog Trojstva, župnu crkvu (13. vijek, preuređena 1648.), staru katedralu (1669.-1678.), franjevačku crkvu (iz 13. vijek, preuređena 1752.-1758.) i Palaču Landhaus (16. vijek).
Vrijedi napomenuti i samostanske crkve kapucina, uršulinki i karmelićana, te novu neogotičku katedralu podignutu od 1862.-1924., i tvrđavu iz 19. vijeka koju je izgradio nadvojvoda Maksimilijan d'Este.

Nakon Drugog svjetskog rata Linz je izrastao u važno kulturno i obrazovno središte, uz spomenuti univerzitet Johannes Kepler, u gradu djeluju brojne umjetničke i muzičke škole, Akademija industrijskog dizajna i umjetnosti (1947), sjemenište, brojni naučni instituti, muzeji i umjetničke galerije, knjižnice, arhivi, opera i teatri. Od novih građevina valja spomenuti Muzej suvremene umjetnosti Lentos i koncertnu dvoranu Brucknerhaus

Linz je 2009 . je zajedno s Vilniusom proglašen Evropskim glavnim gradom kulture.

Muzej Lentos noću
Centar grada
## Stanovništvo

U samom gradu živi 191 767 stanovnika , a u široj okolici 271 000 gotovo trećina svih stanovnika Gornje Austrije.

### Rast stanovništva

| Godina
 | Stanovnika
 |
| --- | --- |
| 1869. | 49 635
 |
| 1890. | 65 090
 |
| 1900. | 83 356
 |
| 1910. | 97 852
 |
| 1939. | 128 117
 |
| 1951. | 184 685
 |
| 1961. | 195 978
 |
| 1971. | 204 889
 |
| 1981. | 199 910
 |
| 1991. | 203 044
 |
| 2001. | 183 504
 |
| 2006. | 188 968
 |
| 2011. | 189 367
 |

## Privreda

Linz je jedan od najvećih austrijskih industrijskih centara, poznat po svojoj velikoj čeličani koncerna Voestalpine, koja je izgrađena u vrijeme Trećeg Reicha

Pored Voestalpine u Linzu djeluju brojni drugi manji pogoni koji proizvode strojeve, električnu opremu, tekstil, staklo, namještaj, pića, obuću, gumu i duhanske proizvode. Sa brojnim trgovačkim centrima i velikim veleprodajnim objektima, Linz je centar trgovine tog dijela Austrije.

## Transport

Kako leži na koridoru koji povezuje željeznicom Baltik i Jadran, a i na Dunavu, Linz je odavno izrastao u veliku tranzitnu riječnu luku.

Pored grada u mjestu Hörsching (14 km jugozapadno) nalazi se *Aerodrom Plavi Dunav* (IATA: LNZ, ICAO: LOWL) sa direktnim linijama za Frankfurt, Düsseldorf i Beč.

## Gradovi prijatelji

Linz je zbratimljen sa slijedećim gradovima;

|  |  |  |
| --- | --- | --- |
| * Njemačka, Berlin-Charlottenburg od 1995.
* Češka, České Budějovice od 1987.
* Kina, Chengdu od 1983.
* Tunis, Gabès od 1977.
* Njemačka, Halle od 1975.
* SAD, Kansas City od 1988.
 | * Južna Koreja, Gwangyang od 1991.
* Švedska, Linköping od 1995.
* Njemačka, Linz na Rajni od 1987.
* Italija, Modena od 1992.
* Rusija, Nižnji Novgorod od 1993.
* Švedska, Norrköping od 1995.
 | * Nikaragva, San Carlos od 1988.
* Ukrajina, Zaporožje od 1983.
* Finska, Tampere od 1995.
* Portugal, Albufeira od 2008.
* Turska, Eskişehir od 2012.
* Rumunjska, Brašov od 2012.
 |

## Izvori

## Vanjske veze

* Linz na portalu Encyclopædia Britannica Online (`en`)
* Službene stranice grada (`de`)
* Podatci o gradu (`de`)